Case ID: 1120277
Sentence 92: Birinci instansiya məhkəməsi tərəflərin birgə nikahından anadan olmuş azyaşlı uşaqların mənafeyini, onların uzun müddətdən bəri cavabdehin yanında yaşadıqlarını və artıq həmin mühitə vərdiş etdiklərini, cavabdehin boşanmadan sonra da hər üç uşağının özünün yanında qalmasını istədiyini, azyaşlı uşaqların ana qayğısına daha çox ehtiyac hiss etdikləri yaş dövründə olmalarını, onların gələcək təlim-tərbiyəsini, habelə uşaqların hər üçünün bir yerdə və bir ailədə böyüməsinin məqsədəmüvafiq olmasını, uşaqların eyni valideynə verilmələrinin onların qanunla qorunan ən yaxşı mənafelərinə daha uyğun olmasını, Qəyyumluq və Himayə Məsələləri üzrə Komissiyanın xx xxxx 2019-cu il tarixli rəyinin, həmçinin, məhkəmə-psixoloji ekspertizasının xx xxxxxxx 2019-cu il tarixli rəyinin nəticələrini nəzərə alaraq hesab edir ki, azyaşlı uşaqların üstün maraqlarının daha yaxşı təmin edilməsi məqsədi ilə tərəflərin birgə nikahından anadan olmuş uşaqların hər üçü boşanmadan sonra da cavabdehin yanında qalmalıdırlar.